marsh-mellow/hindi_wikipedia huggingface dataset:
राव गोपाल देव  अहीरवाल में उन्नीसवीं सदी के क्रांतिकारी नेता थे, जिन्होंने 1857 के भारतीय विद्रोह के दौरान अपने चचेरे भाई राव तुला राम के साथ खुद को संबद्ध किया था ।  वह प्रसिद्ध राव शाहबाज़ सिंह की छठी पीढ़ी के वंशज थे और राव तुला राम के पहले चचेरे भाई थे। उन्हें 1855 में अपने पिता राव नाथू राम की मृत्यु के बाद रेवाड़ी के 841 गाँवों की जागीर विरासत में मिली। 

 यह सभी देखें 

 राव मित्र सेन अहीर 
 राव गुजरमल सिंह 
 राव रूदा सिंह 

 राव गोपाल देव पर पुस्तकें 

  
    

 संदर्भ 

 डॉ रविन्द्र सिंह यादव और विजयपाल, १ ५  की क्रांति के पुरोधा: राव राजा तुलाराम, पुनीत प्रकाशन, जयपुर, २०१३      
 अनिल यादव, क्रांतिदूत - राव राजा तुलाराम, सरिता बुक हाउस, 1999, दिल्ली। 

श्रेणी:१८६२ में निधन
श्रेणी:भारतीय क्रांतिकारी
राव चन्द्रसेन (1562-1581) जोधपुर के राजा थे। वे अकबर के खिलाफ 20 साल तक लड़े। मारवाड़ के इतिहास में इस शासक को भूला-बिसरा राजा या मारवाड़ का प्रताप कहा जाता है, राव चन्द्रसेन को मेवाड़ के राणा प्रताप का अग्रगामी भी कहते हैं 

राव चन्द्रसेन

1562 ई. में राव मालदेव की मृत्यु के बाद इनके ज्येष्ठ पुत्र को राज्य से निष्कासित कर दिया तथा उदयसिहं (मोटा राजा) को पाटौदी का जागीरदार बना दिया, 1562 ई. में ही विधिवत् तरीके से राव चन्द्रसेन का राज्याभिषेक किया गया, राठौड़ वंश के अपने अपमान का बदला लेने के लिए मुगल सम्राट अकबर के शिविर में चला गया था 

राव चन्द्रसेन के लिए संकटकालीन राजधानी के रूप में सिवाणा ( बाड़मेर ) तथा भाद्राजून ( जालौर ) को महत्वपूर्ण माना जाता है 

राव चन्द्रसेन की मृत्यु के बाद मोटा राजा उदयसिंह शासक बना 

श्रेणी:1562 में जन्मे लोग
श्रेणी:राजपूत शासक
श्रेणी:१५८१ में निधन
राव चूूूड़ा , आस्थान की मृत्यु के बाद इसके भाई वीरमदेव के पुत्र राव चूड़ा राठौड़ वंश मेंं एक योग्य व सफल प्रतापी शासक बने 

राव चूड़ा ने मारवाड़ में सामन्ती प्रथा को प्रारम्भ किया, जबकि मारवाड़ में सामन्ती प्रथा का वास्तविक संंस्थापक राव जोधा को माना जाता था, राव चुंडा को मंडोर कि सत्ता राव हेम सिंह गहलोत ( मंडोर प्रतिहारो के प्रधानमंत्री ) (मंडोरवा राजपूत) ने दिलाई थी।(राव हेमा गहलोत) राव चुंडा के समीप चूड़ासर नामक गाँव भी बसाया   

हेमा घोड़ो जोत घुडबेल दान दीनो, तुर्काणीं तोड़ हिंदवाणी राव ने तिलक दीनो। गढ़ फतह किना मण्डोवर के खेड़े राव चूडा के वार  गढ़ फतह किना मण्डोवर के खेड़े राव चूडा के वार है।

राव हेमा गहलोत का जन्म सैनिक क्षत्रिय समाज में नागौर जिले के कुचेरा कस्बे में पिता पदमराव गहलोत व माता गंवरीदेवी (पुत्री प्रेमजी सोलंकी) के घर हुआ। राव हेमा के कुछ परिवारजन बहुत पहले से ही जोधपुर के मण्डोर में बस चुके थे। बाद में राव हेमा के परिवार के लोग भी मण्डोर आकर बस गये। वीर हेमा गहलोत की शादी पार्वती देवड़ा (पुत्री रामीजी देवड़ा) के साथ हुई।

राव चूड़ा की रानी चाँद बाई ने जोधपुर में एक प्रसिद्ध बावड़ी का निर्माण कराया जिसे  चाँद बावड़ी कहा जाता है,  जबकि प्रसिद्ध चाँद बावड़ी आभानेरी ( दौसा ) में स्थित है, राव चूड़ा ने अपनी पुत्री रानी हंसाबाई  का विवाह अपने पुत्र राव रणमल के कहने पर  मेवाड़ के राणा लाखा के साथ कर अपनी स्थिति को और मजबूत कर लिया ।
राव चूंडा राठौड़ मारवाड़ के 12वें शासक थे। उनके शासन काल में उनके कूटनीतिक और सैन्य कौशल के माध्यम से मारवाड़ में राठौड़ शासन को मजबूत किया गया। राव चूंडा राठौर का राजतिलक वीर शिरोमणि राव हेमा गहलोत ने किया था।

 प्रारंभिक जीवन 
चूंडा के पिता वीरमदेव की जोहियों के खिलाफ युद्ध में मृत्यु हो गई, जिसके परिणामस्वरूप उनकी विरासत का राज्य-हरण हो गया। चूंडा को उसके बचपन में आल्हाजी बारहठ नामक एक चारण ने अपने गाँव कलाउ में शरण दी एंव उसको पाला । जब चूंडा वयस्क हो हुआ, आल्हाजी ने उसे घोड़े और हथियारों से लैस किया और उसे उसके चाचा रावल मल्लीनाथ को पहचान बताकर भेंट कराई।   उनके चाचा ने उन्हें उनके रखरखाव के लिए सालावरी की एक छोटी चौकी प्रदान की। चूंडा  एक कुशल योद्धा और सरदार था और उसने जल्द ही अपने क्षेत्र का विस्तार करना शुरू कर दिया। 

 प्रतिहारों और तुर्कों के साथ कूटनीति 
1395 में मंडोर के प्रतिहारों के प्रधान वीर राव हेमसिंह गहलोत ने चूंडा से संपर्क किया और तुगलक साम्राज्य के खिलाफ गठबंधन का प्रस्ताव रखा। चूंडा सहमत हो गया और एक प्रतिहार राजकुमारी से शादी कर ली गई, और उसे मंडोर के गढ़वाले शहर और दहेज में एक हजार गांव प्राप्त हुए। ,  (2006).    .   . . 379380.  9788129115010.  तुगलक साम्राज्य ने जल्द ही गुजरात के गवर्नर जफर खान के अधीन एक सेना भेजी। राव चूंडा ने राव हेमसिंह गहलोत के नेतृत्व में इस सेना के खिलाफ मंडोर की सफलतापूर्वक रक्षा की, लेकिन तैमूर के आक्रमण ने जफर को राव चूंडा के साथ समझौते की बातचीत शुरू करने के लिए मजबूर कर दिया। कुछ समय के लिए राव चूंडा ने इस लड़ाई के बाद तुगलक को कर देने के लिए सहमत हुआ, लेकिन बाद में उसने फिर से विद्रोह कर दिया और तुगलक क्षेत्र पर आक्रमण किया। राव चूंडा ने सांभर, डीडवाना, खाटू और अजमेर पर कब्जा कर लिया। उसने अपने भाई जय सिंह पर भी हमला किया और फलोदी पर अपना शशन स्थापित कर लिया।  

 मौत 
राव चूंडा के आक्रामक विस्तार ने आसपास के सरदारों को डरा दिया, जिन्होंने उसके खिलाफ गठबंधन खड़ा किया। इस गठबंधन में पूगल, जांगलू के सांखला के शासक और मुल्तान के खिदर खान शामिल थे। उन्होंने राव चूंडा पर हमला किया और उसे नागौर में घेर लिया, राव चूंडा को इस हमले की आशंका नहीं थी और वह उसकी सेना युद्ध करने में सक्षम नहीं था। स्थिति से बाहर निकलने का कोई रास्ता नहीं मिलने पर, उसने अपने दुश्मनों पर सीधा धावा बोला और इस युद्ध में राव चूंडा की मृत्यु हुई। ,  (2006).    .   . . 379380.  9788129115010.

 संदर्भ 

श्रेणी:राजस्थान का इतिहास
श्रेणी:राजपूत शासक
1568 में चित्तौड़गढ़ की घेराबंदी के दौरान मुगल सम्राट अकबर ने राजपूत योद्धा जयमल को गोली मार दी
राव जयमल मेड़तिया (१५०७१५६८) मेड़ता के शासक थे। वो मीरा के भाई थे। उनके पिता राव वीरमदेव मेड़तिया के निधन के बाद वो मेड़ता के राजा बने। वो मेड़तिया राठौड़ वंश के संस्थापक राव दुदा जी राठौड़ के पौते थे।

सन्दर्भ

श्रेणी:1507 में जन्मे लोग
श्रेणी:१५६८ में निधन
श्रेणी:ऱाजस्थानी लोग
मारवाङ नरेश राव सलखा के पूत्र व रावल मल्लीनाथ के छोटे भाई राव जेतमाल राठौड़ गढ सिवाना के प्रथम राठौड़ शासक थे जिन्होंने तुर्को से संघर्ष कर उन्हे खदेड़ कर गढ सिवाना पर जेतमाल राठौङो का परचम फहराया था । राव जेतमाल राठौड़ के सबसे बड़े पूत्र हापा जी गढ सिवाना की गद्दी पर बैठे ।

जोधपुर, बाडमेर, नागौर, राजसमन्द, उदयपुर, पाली व जालौर में जेतमालोत राठौड़ काफी संख्या में है। गेलावास (जोधपुर), गुड़ामालाणी (बाड़मेर), केलवा (राजसमंद), पाटिया (उदयपुर) आदि जैतमालोत राठौड़ो के कुछ प्रमुख ठिकाने हैं।

राव जेतमाल जी राठौड़ , राव सलखा जी के पुत्र व राव टीडा जी के पौत्र थे। इन्होंने राडधारा  के परमार आखा और नंदा को पराजित करके वहा के 48 गावो  पर अपना अधिकार कर लिया।

इनके बाद इनका वंश जेतमाल राठौड़ और जेतमाल कहलाए।  

इनकी मृत्यु, इनके भतीजे जगमाल द्वारा की गई थी। राव जैतमाल जी को पहले से ही पता था। इसलिए उन्होंने मरने से पहले अपने पुत्रों को उनका बैर न लेने का कहा। इनके बाद इनके पुत्र हापो जी सिवाना के शाासक बबने।

  जेतमाल राठौड़ की पीढी क्रम इस प्रकार है -

राव जेतमाल जी - राव सलखा जी- राव टीडा जी- राव छाडा जी- राव जालण जी- राव कानपाल जी - राव रायपाल जी - राव धूहङ जी-राव आस्थान जी- राव सीहा जी ।

 शासन 

 संदर्भ
राव जैताजी राठौड़ एक महान राजपूत योद्धा थें । उन्होंने आज से लगभग 500 साल पहले अदम्य साहस, वीरता, पराक्रम एवं बलिदान का वो अध्याय लिखा था, जो सदियो तक विश्व मानवता को  स्वाभिमान, पराक्रम और बलिदान के लिए प्रेरित करता रहेगा ।

गिरी सुमेल के युद्ध में उन्होंने अपने शौर्य,साहस और बलिदान का परिचय दिया । सन् 1544 ई० में लड़ा जाने वाला यह युद्ध, दिल्ली के सुल्तान- शेर शाह सूरी और जोधपुर के शाशक राव मालदेव के तरफ से राव जैता और कुम्पा के बीच हुआ । इस युद्ध में राजपूतों की सेना सिर्फ 8,000 की रही, जबकि शेर शाह सूरी के पास 80,000 का एक विशाल फौज था । लेकिन फिर भी राजपूतों की छोटी से सेना ने शेर शाह सूरी के 36,000 सैनिको को मौत के घाट उतार दिया और अंत में राव जैता और राव कुम्पा वीर गति को प्राप्त हुए । :       -     .80.

युद्ध के बाद शेरशाह के खुद के शब्द थे  - 
"बोल्यो सूरी बैन यूँ, गिरी घाट घमसाण,
मुठी खातर बाजरी, खो देतो हिंदवाण।" 
अर्थात : "आज मैं मुट्ठी भर बाजरे के लिए पूरा हिंदुस्तान खो देता ।", .. (1991,  2007).    ,  ,  : . , , .43

राजपुरोहितों का योगदान
इस युद्ध में राजपूतों के साथ राजपुरोहितों का भी योगदान रहा । प्रताप सिंह राजपुरोहित और और उदयसिंह राजपुरोहित जैसे कई और राजपुरोहित युद्ध में लड़ते हुए वीरगति को प्राप्त हुए । उनको सिंह उपनाम इसी युद्ध के बाद मिला ।

सन्दर्भ

श्रेणी: राजपूत योद्धा
राव जोधा राठौड़ (28 मार्च 1416  6 अप्रैल 1489) राठौड़ वंश के 15वें शासक थे, जिन्होंने वर्तमान राजस्थान राज्य में स्थित मारवाड़ रियासत पर शासन किया। वे राव रणमल (रिडमल) के ज्येष्ठ पुत्र थे। उन्हें उनकी गौरवशाली सैन्य उपलब्धियों और 1459 में जोधपुर नगर की स्थापना लिए जाना जाता है। जोधपुर बाद में मंडोर के स्थान पर मारवाड़ की नई राजधानी बनी। इन्होंने ही जोधपुर का मेहरानगढ़ दुर्ग बनवाया था।

 इतिहास 
मेवाड़ का शासन कार्य भी इनकी सहमति से चलता था अतः मेवाड़ के कुछ सरदार इनसे अप्रसन थे और इन्होने मेवाड़ नरेश महाराणा कुम्भा व उनकी माता सोभाग्य देवी को राव रणमल जी के विरुध बहका दिया। वि॰सं॰ 1495(1438 )  में एक साजिश के तहत गहरी निंद में सोये राव रणमल को मार डाला गया व रावत चुडा लाखावत सिसोदिया के नेत्रत्व में मेवाड़ की सेना मंडोर पर आक्रमण कर मारवाड़ राज्य पर अधिकार जमा लिया। अपने पिता के निधन के साथ ही राव जोधा का पेत्रक  राज्य भी हाथ से निकल गया, लेकिन राव जोधा ने यह कभी नहीं भुला की धरती वीरों की वधु होती है और युद्ध क्षत्रिय का व्यवसाय ।

वसुन्धरा वीरा रि वधु, वीर तीको ही बिन्द ।

रण खेती राजपूत रि, वीर न भूले बाल ।।
जोधा का जन्म 1 अप्रैल 1416 को हुआ था।
वीर साहसी व पराक्रमी राव जोधा ने मारवाड़ राज्य को पुनः विजय करने हेतु निरंतर संघर्ष जरी रखा और अंत में अपने भाईयों के सक्रिए सहयोग से मंडोर, कोसना व चौकड़ी पर विजय ध्वज लहराकर मारवाड़ में पुनः राठौर राज्य वि॰सं॰ 1510 स्थापित कर अपने पैत्रिक राज्य को मेवाड़ से मुक्त कर लिया इस विजय के बाद राव जोधा व उनके भाईयों राव चांपा जी व अन्य ने सोजत, पाली, खैरवा, नाडोल, नारलोई आदि पर हमला कर जीत लिया।
राव जोधा ने अपने भाईयों व पुत्रों के सहयोग से अपने राज्य को मंडोर,मेड़ता, फलोदी,पोकरण, भाद्रजुन,सोजत,पाली, सिवाना,साम्भर,अजमेर,नागौर,डीडवाना तक बड़ा कर एक विशाल राठौर राज्य स्थापित कर दिया।
इनके वीर पुत्रों में दुदोजी ने मेड़ता, राव बीका जी ने जाग्लुदेश (बीकानेर) व बिदाजी ने छापर विजय कर अलग अलग स्व्तांतर राठोड़ राज्यों की स्थापना की मंडोर को असुरक्षित समझ कर जेस्ठ शुक्ला 11 शनिवार वि॰सं॰ 1515 में राव जोधा ने जोधपुर के किले मेहरानगढ़की नीवं दल कर जोधपुर नगर बसाया। राव जोधा जी ने अपने राज्य का शासन सुव्यवस्थित चलाने हेतु राज्य के अलग अलग भाग अपने भाईयों व पुत्रों को बाँट दिया.वि॰सं॰ 1545 में राव जोधा जी का निधन हुआ ।

राव जोधा की रानी जसमादे ने जोधपुर में रानीसर झील का  निर्माण कराया, मारवाड़ में राव जोधा केे पश्चात् राव सातल तथा राव सूजा का नाम आता है, लेकिन इन दोनों शासकों के बाद 1515 ई. मेंं एक महत्वपूर्ण शासक राव गांगा हुुुआ 

 टिप्पणी 

 दशरथ शर्मा (1970). राजपूत इतिहास और संस्कृति पर एक व्याख्यान, दिल्ली:मोतीलाल बनारसीदास.
 सोर्स फ़ॉर प्रोजेनी'
 सोर्स फ़ॉर प्रोजेनी
 बाहरी कड़ियाँ 
    

 सन्दर्भ 

श्रेणी:मेवाड़ के शासक
श्रेणी:1416 में जन्मे लोग
श्रेणी:१४८९ में निधन
मंडौर, जोधा
श्रेणी:राजस्थान के लोग
श्रेणी:क्षत्रिय योद्धा
श्रेणी:राजस्थान का इतिहास
श्रेणी:राठौड
श्रेणी:भारत का इतिहास
श्रेणी:१५वीं सदी के भारतीय सम्राट
राव तुलाराम सिंह (09 दिसम्बर 1825 -23 सितम्बर 1863) 1857 का प्रथम भारतीय स्वतंत्रता संग्राम के प्रमुख नेताओं में से एक थे। उन्हे हरियाणा राज्य में " राज नायक" माना जाता है। विद्रोह काल मे, हरियाणा के दक्षिण-पश्चिम इलाके से सम्पूर्ण बिटिश हुकूमत को अस्थायी रूप से उखाड़ फेंकने तथा दिल्ली के ऐतिहासिक शहर में विद्रोही सैनिको की, सैन्य बल, धन व युद्ध सामाग्री से सहता प्रदान करने का श्रेय राव तुलाराम को जाता है।

अंग्रेजों से भारत को मुक्त कराने के उद्देश्य से एक युद्ध लड़ने के लिए मदद लेने के लिए उन्होंने भारत छोड़ा तथा ईरान और अफगानिस्तान के शासकों से मुलाकात की, रूस के ज़ार के साथ सम्पर्क स्थापित करने की उनकी योजनाएँ थीं। इसी मध्य 37 वर्ष की आयु में 23 सितंबर 1863 को काबुल में पेचिश से उनकी मृत्यु हो गई।

प्रारम्भिक जीवन
इनका जन्म हरियाणा राज्य के रेवाड़ी शहर में एक अहीर  परिवार में 09 दिसम्बर 1825 को हुआ। इनके पिता का नाम राव पूरन सिंह  तथा माता जी का नाम ज्ञान कुँवर था। इनके दादा का नाम राव तेज सिंह था।

1857 की क्रांति 
1857 की क्रांति में राव तुलाराम ने खुद को स्वतंत्र घोषित करते हुये राजा की उपाधि धारण कर ली थी।    :           	. . . , मनोहर प्रका॰, 1987 पृष्ठ-125 उन्होने नसीबपुर- नारनौल  के मैदान में अंग्रेजों से युद्ध किया जिसमें उनके पाँच हजार से अधिक क्रन्तिकारी सैनिक मारे गए थे। उन्होने दिल्ली के क्रांतिकारियों को भी सहयोग दिया व 16 नवम्बर 1857 को,स्वयं ब्रिटिश सेना से नसीबपुर- नारनौल में युद्ध किया, और ब्रिटिश सेना को कड़ी टक्कर दी तथा ब्रिटिश सेना के कमांडर जेरार्ड और कप्तान वालेस को मौत के घाट उतर दिया ,परंतु अंत में उनके सभी क्रन्तिकारी  साथी मारे गए राव तुलाराम को घायल  अवस्था में युद्ध क्षेत्र से हटना पड़ा ,वह पराजित हुये पर हिम्मत नहीं हारी । आगे की लड़ाई की रणनीति तय करने हेतु वह तात्या टोपे से मिलने गए, परंतु 1862 में तात्या टोपे के बंदी बना लिए जाने के कारण सैनिक सहायता मांगने ईरान व अफगानिस्तान चले गए जहाँ अल्पायु में उनकी मृत्यु हो गयी। 1857 की क्रांति में भागीदारी के कारण ब्रिटिश हुकूमत ने 1859 मे, राव तुलाराम की रियासत को जब्त कर लिया था। परंतु उनकी दोनों पत्नियों का संपत्ति पर अधिकार कायम रखा गया था। 1877 में उनकी उपाधि उनके पुत्र 'राव युधिष्ठिर सिंह' को अहिरवाल का मुखिया पदस्थ करके लौटा दी गयी।

विरासत
23 सितम्बर 2001, को भारत सरकार ने महाराजा राव तुलाराम की स्मृति में डाक टिकेट जारी किया। उनके सम्मान में बने, जफरपुर कलाँ का "राव तुलाराम मेमोरियल चिकित्सालय, महाराजा राव तुलाराम मार्ग पर स्थित 'रक्षा अध्ययन व विश्लेषण संस्थान' व महाराजा राव तुलाराम पोलिटेक्निक, वजीरपुर चिराग दिल्ली प्रमुख है।

 राव तुलाराम चिकित्सालय
राव तुलाराम चिकित्सालय दिल्ली में नजफगढ़ क्षेत्र में रावता मोड के निकट जाफरपुर पुलिस स्टेशन के पास स्थित है।

इन्हे भी देखे
यदुवंशी

बाहरी कड़ियाँ
 भारत के डाक टिकट

 डॉ. रवीन्द्र सिंह यादव  विजयपाल , 1857 की क्रांति के पुरोधा: राव राजा तुलाराम, 2013, पुनीत प्रकाशन, जयपुर, : 978-81-88559-54-1
क्रांतिदूत -राव राजा तुलाराम ,१९९९,  इंजी० अनिल यादव ,  सरिता पब्लिशिंग हाउस 

सन्दर्भ 

अनुक्रमदिखाएँ

श्रेणी:आधार
श्रेणी:1825 में जन्मे लोग
श्रेणी:१८६३ में निधन
श्रेणी:भारतीय स्वतन्त्रता संग्राम
श्रेणी:रेवाड़ी के लोग
श्रेणी:हरियाणा के लोग
श्रेणी:भारतीय स्वतंत्रता सेनानी
श्रेणी:अहीर (आभीर) राजवंश
श्रेणी:अहीर इतिहास
श्रेणी:अहीर
राव दुर्गा सिसोदिया का वंश चंद्रावत और जन्मस्थान चित्तौड़ के समीप रामपुर परगना था। राव दुर्गा ने ही रामपुर को अपनी राजधानी बनाया था। जब १५६७ में आसफखाँ ने इसपर चढ़ाई की तो यह रामपुर छोड़कर अकबर की अधीनता में चला आया। सन् १५८१ ई. में मिर्जा हकीम को परास्त करने के लिए सुल्तान मुराद का सहायक बनाकर भेजा गया। १५८३ ई. में यह मिर्जा खाँ के सहायक के रूप में गुजरात का विद्रोह दमन करने के लिए नियुक्त किया गया। इसने वहाँ अपनी वीरता का यथाशक्ति परिचय दिया। दो वर्ष बाद खानेआज़म कोका के साथ दक्षिण के प्रबंध के लिए भेजा गया। १५९१ ई. में राजकुमार सुलतान मुराद के साथ मालवा में अच्छे पद पर इसे नियुक्त किया गया।

सन् १६०० ई. में सम्राट अकबर के आदेशानुसार यह मुजफ्फर हुसेन मिर्जा को पकड़ कर बादशाह के पास लाया। उसी वर्ष यह अबुलफजल के साथ नासिक भेजा गया। सन् १६०८ ई. में उसकी मृत्यु हो गई।

श्रेणी:भारत का इतिहास
राव बीका (1438-1504 ई.)

बीका मारवाड़ के शासक राव जोधा का पुत्र था। अपने पिता द्वारा उपहास किए जाने पर वह 1465 ई. में जांगल प्रदेश आ गया। ऐसी मान्यता है कि करणी माता की कृपा ने उन्हें एक नया राज्य स्थापित करने में मदद की। । एक मान्यता 

के अनुसार राव बीका और सरदार नेर सिंह जाट ने मिलकर जांगल प्रदेश को महाराजा पांडू गोदारा से(राजस्थान में बीकानेर के आस पास का क्षेत्र जांगल प्रदेश कहलाता है।) जीता था, इन बीका के नाम पर यह बीकानेर कहलाया।

भाटी, चौहान, खिनिया, कयामखानी आदि स्थानीय ताकतों की बिखराव का फायदा उठाकर उसने कई गाँवों पर अधिकार कर लिया। उसने पूंगल के राव शेखा की पुत्री रंगकँवर से विवाह कर अपनी स्थिति सुदृढ़ कर ली। 1488 में उसने बीकानेर की स्थापना की और इसे राठौड़ सत्ता का दूसरा केंद्र बनाया। उन्होंने देशनोक में करणी माता का मूल मंदिर बनवाया।

सन् 1489 की 15 मई को राव बीका ने बीकानेर में अपनी राजधानी स्थापित की। राजधानी स्थापन करने के पश्चात राव बीका अधिक समय तक राज्य नही कर सके। 17 जून 1504 में राव बीका जी का स्वर्गवास हो गया। राव बीका की शादी में जो पंडित थे मेघासर के मेघ जी उपाध्याय थे,

सन्दर्भ:-
माध्यमिक शिक्षा बोर्ड, अजमेर(राजस्थान)
राव बीरेंद्र सिंह राजकीय अभियांत्रिकी एवं प्रौद्योगिकी संस्थान (), जो संक्षिप्त में आर॰बी॰एस॰एस॰आई॰ई॰टी॰ () के नाम से भी प्रसिद्ध है, रेवाड़ी के जैनाबाद ग्राम में स्थित हरियाणा का अग्रणी स्वायत्त अभियांत्रिकी और प्रौद्योगिकी उन्मुख संस्थान है। यह संस्थान हरियाणा राज्य सरकार द्वारा विद्यार्थियों को उत्कृष्ट तकनीकी शिक्षा प्रदान करने हेतु २०१४ में स्थापित किया गया था। यह कॉलेज हरियाणा के भूतपूर्व मुख्यमंत्री राव बीरेंद्र सिंह यादव के नाम पर बना है। हरियाणा सरकार द्वारा निर्मित नवीनतम और आधुनिक शिक्षा संस्थानों में राव बीरेंद्र सिंह राजकीय अभियांत्रिकी एवं प्रौद्योगिकी संस्थान का नाम प्रमुख रूप से लिया जाता है।

इतिहास
राव बीरेंद्र सिंह राजकीय अभियांत्रिकी एवं प्रौद्योगिकी संस्थान, पुन: निर्माण से पूर्व सरकारी इंजीनियरिंग कॉलेज जैनाबाद, रेवाड़ी, हरियाणा के नाम से जाना जाता था। इस विद्यापीठ को २०१३ में राज्य सरकार ने प्रस्तावित किया गया था। पूर्व मुख्यमंत्री भूपेंद्र सिंह हुड्डा द्वारा २०१४ में संस्थान की नीव रखी गई थी, और २०१७ में इसका उद्धाटन किया गया था।

मान्यता
संस्थान एक अभिशासक परिषद के सम्पूर्ण पर्यवेक्षण, निदेशन एवं नियंत्रण में कार्यरत है। शैक्षिक कार्यक्रम अखिल भारतीय तकनीकी शिक्षा परिषद द्वारा मान्यता प्राप्त है, और कॉलेज इंदिरा गाँधी विश्वविद्यालय मीरपुर, रेवाडी से सम्ब्द्ध है।

विभाग
 इलेक्ट्रॉनिक्स और संचार इंजीनियरिंग
 यांत्रिक इंजीनियरी
 विद्युत अभियान्त्रिकी
 संगणक अभियान्त्रिकी एवं अभियांत्रिकी विभाग
 जानपद (सिविल) अभियांत्रिकी

शैक्षिक कार्यक्रम
यह संस्थान चार साल (आठ अर्ध वार्षिक पाठ्यक्रम) अवधि के निम्नलिखित स्नातक कार्यक्रम प्रदान करता हैं:
पाठ्यक्रमकुल भर्ती सीटपूर्णकालिक अध्ययनअंशकालिक अध्ययन1इलेक्ट्रॉनिक्स और संचार इंजीनियरिंग60पूर्णकालिक अध्ययन2यांत्रिक इंजीनियरी60पूर्णकालिक अध्ययन3विद्युत अभियान्त्रिकी60पूर्णकालिक अध्ययन4संगणक अभियान्त्रिकी एवं अभियांत्रिकी विभाग60पूर्णकालिक अध्ययन5जानपद (सिविल) अभियांत्रिकी60पूर्णकालिक अध्ययन

प्रवेश
इस संस्थान में प्रवेश अखिल भारतीय इंजीनियरिंग प्रवेश परीक्षा एवं अन्य प्रमुख प्रवेश परीक्षाओं के परिणाम  के आधार पर होता है।

कैंपस
संस्थान का ५३ एकड़ मुख्य परिसर रेवाड़ी से २६ किलोमीटर दूर जैनाबाद ग्राम के शांत वातावरण में स्तिथ है। इसके बृहत अवसंरचना में अनुसंधान प्रयोगशालायें, व्याख्यान कक्ष, कार्यशालायें, खेल के मैदान, व्यायामशाला और हजारों  पुस्तकों, पत्रिकाओं और इलेक्ट्रॉनिक डेटाबेसों से युक्त एक केन्द्रीय पुस्तकालय शामिल हैं। यह हरियाणा राज्य के सबसे सुन्दर शैक्षणिक परिसरों में से एक है। संस्थान से कई मुख्य मार्ग जोड़े हुए है, जिसमे रेवाड़ी-महेंद्रगढ़ राज्य राजमार्ग प्रमुख है।

 संदर्भ
राव बीरेन्द्र सिंह (20 फ़रवरी 1921  30 सितम्बर 2009) एक भारतीय राजनेता थे, जो १९६७ में कुछ महीनों तक हरियाणा के मुख्यमंत्री रहे।

 राजनैतिक करियर 
1952 में जब स्वतंत्र भारत में पहले चुनाव हुए, तो बीरेन्द्र सिंह रेवाड़ी से एक स्वतंत्र उम्मीदवार के रूप में चुनाव में उतरे थे, हालांकि, उस चुनाव में उनकी पराजय हुई। इसके बाद उसी वर्ष उन्होंने किसान मजदूर पार्टी नाम से अपनी पार्टी बनाई। 1954 में वह अम्बाला मण्डल से पंजाब विधान परिषद में निर्दलीय सदस्य चुने गए। सरदार प्रताप सिंह कैंरों मंत्रिमंडल में उन्हें परिवहन व राजस्व मंत्री का जिम्मा दिया गया। 

हरियाणा गठन के बाद वर्ष 1967 में हुए पहले आम चुनावों में राव बिरेंद्र अपनी ही विशाल हरियाणा पार्टी से पटौदी से चुनाव जीतकर विधायक बने। उन्हें प्रदेश का प्रथम निर्वाचित विधानसभा अध्यक्ष बनने का गौरव मिला। 24 मार्च 1967 को राव संयुक्त विधायक दल के बल पर प्रदेश के दूसरे मुख्यमंत्री बने। वर्ष 1971 में राव ने विशाल हरियाणा पार्टी से महेंद्रगढ़ लोकसभा का चुनाव जीता। वर्ष 1977 में अटेली से विधायक बने।

आपातकाल के बाद इंदिरा गांधी के आग्रह पर राव ने अपनी पार्टी का कांग्रेस में विलय किया। वर्ष 1980 में केंद्र में कांग्रेस सरकार बनने पर इंदिरा गांधी ने राव को कृषि, सचाई, ग्रामीण विकास, खाद्य एवं आपूर्ति जैसे महत्वपूर्ण विभागों का जिम्मा सौंपा। 1996 के बाद से उन्होंने सक्रिय राजनीति छोड़ दी थी।

 निधन 
30 सितंबर 2009 को गुड़गांव में हृदय गति रुक जाने के कारण उनकी मृत्यु हो गई।

 सन्दर्भ 
 
 
 

श्रेणी:1967 में जन्मे लोग
श्रेणी:२००९ में निधन
श्रेणी:हरियाणा के मुख्यमंत्री
अंगूठाकार  
मधुकरशाह बुंदेला १८४२ में अंग्रेजों के विरुद्ध हुए बुन्देला विद्रोह के नायक थे। मधुकर शाह को ब्रिटिश हुकूमत ने केवल इक्कीस वर्ष की आयु में फांसी लगवा दी थी, जिससे की विद्रोह की चिंगारी आगे न बढ़ सके। मधुकर शाह द्वारा किये गये बुन्देला विद्रोह से अंग्रेज इतना परेशान हुये कि उन्होंने मधुकर शाह को मध्य प्रदेश के सागर में खुलेआम फांसी का आदेश दिया गया था। इस बलिदान को सदैव जीवन्त रखने के लिए सागर जिले में आज भी सागर जेल में उनका समाधि स्थल है। साथ ही गोपाल गंज में वृहद पार्क व एक वार्ड का नाम भी मधुकर शाह के नाम पर है।

1857 के विद्रोह से भी पहले 1842 में बुन्देला विद्रोह हुआ था जिसमें सामूहिक रुप से अंग्रेजों का हिंसक प्रतिकार किया गया था। यह विद्रोह गोंडवाना, मालवा , बुन्देलखण्ड सहित सारे मध्य भारत में फैला था। विद्रोहियों में कई को फांसी, कई को गोली मारने और कई को काला पानी की सजा देने के बाबजूद इसे दबाने में अंग्रेजों को लगभग दो बर्ष लगे थे ।

गोविन्द नामदेव ने अल्पज्ञात तथ्यों को जुटाकर मधुकर शाह : बुंदेलखण्ड का नायक नामक एक पुस्तक लिखी है।

सन्दर्भ

इन्हें भी देखें
राजा मधुकरसाह बुन्देला

श्रेणी:भारतीय योद्धा
राव मानसिंह  मान सिंह राव राज्यसभा सांसद और भारतीय राजनेता रहे हैं  पूर्व आईपीएस अधिकारी राव मानसिंह पूर्व उपप्रधानमंत्री चौ.देवीलाल के निधन से खाली हुई राज्यसभा सीट पर चुने गए थे आप इंडियन नेशनल लोकदल (ईनेलो) के नेता थे आप 06.06.2001 से 01.08.2004 तक राज्य सभा सांसद रहे 

इससे पूर्व राव साहब हरियाणा कर्मचारी चयन आयोग के चेयरमैन और हरियाणा में एस.एस.पी रह चुके थे 

 जन्म और शिक्षा 
राव मान सिंह का जन्म 1 दिसम्बर. 1933 को हरियाणा के जिला महेंद्रगढ़ के गाँव नीरपुर के एक कृषक परिवार में हुआ था इनकी माताजी का नाम जयदेई  और पिता का नाम देवाराम था आप पांच भाई बहनों में चौथे स्थान पर थे सबसे बड़े भाई स्व. नन्दलाल सिंह तहसीलदार और दूसरे भाई स्व.जोखीरम गाँव के नम्बरदार थे  

आपने प्रारम्भिक शिक्षा निकटवर्ती गाँव पटीकरा की धर्मशाला में पढ़ाने वाले लोहारू के हेमराज  से प्राप्त की, क्योंकि उस समय कोई सरकारी विद्यालय इस इलाके में नहीं था आपने पांचवी से आगे की शिक्षा अहीर स्कूल, रेवाड़ी से प्रप्त की और सन1951 में दसवी पास करने के बाद उच्च शिक्षा अहीर कॉलेज रेवाड़ी से प्राप्त की 

स्कूल और कॉलेज के दिनों में आप उच्च कोटि के खिलाडी थे कॉलेज की वार्षिक खेल-कूद प्रतियोगिता में एथलेटिक्स की 11 स्पर्धाओं में से 8 में प्रथम और तीन में द्वितीय स्थान प्राप्त कर सर्वश्रेष्ठ खिलाडी बने और अपने कॉलेज की हॉकी, फूटबाल, कबड्डी और वॉली बाल टीम के कप्तान भी रहे 

 पुलिस सेवा 
कॉलेज शिक्षा पूर्ण करके साहब 27 मार्च, 1955 को संयुक पंजाब में सहायक पुलिस उपनिरीक्षक के पद पर नियुक्त हो गए निष्पक्ष, ईमानदार और सराहनीय सेवा के परिणाम स्वरुप 20 अगस्त 1986 को आई पी एस पदोन्नत होकर पुलिस अधीक्षक बने  लगभग 37 वर्ष की पुलिस सेवा करने उपरान्त 30 नवम्बर, 1991 को स्वनिवृत हुए 

 राजनीतिक जीवन 
 
पुलिस सेवा से निवृत होने के बाद पूर्व उपप्रधानमंत्री चौ.देवीलाल की नीतियों से प्रभावित होकर आपने 5 फरवरी 1993 को इंडियन नेशनल लोकदल की सदस्यता ग्रहण कर ली आपको पार्टी का राष्ट्रीय महासचिव बनाया गया 

3 जनवरी, 2000 को तत्कालीन मुख्यमंत्री चौ.ओमप्रकाश चौटाला ने आपको हरियाणा कर्मचारी चयन आयोग का चेयरमैन नियुक्त कर दिया 

पूर्व उपप्रधानमंत्री ताऊ देवीलाल के निधन से राज्यसभा की सीट रिक्त हुई तो चौधरी ओमप्रकाश चौटाला ने आपको पार्टी की और से राज्यसभा के लिए नामित किया और आप 4 जून, 2001 को राज्यसभा सांसद चुने गए 

राज्यसभा में आप सर्वसम्मति से इंडियन नेशनल लोकदल संसदीय दल के नेता चुने गए और सांसद रहते हुए आप केन्द्रीय कृषि मंत्रालय की स्थायी समिति के सदस्य भी रहे  

 सामाजिक कार्य 
राव मानसिंह सामाजिक कार्यों में भी सदैव अग्रणी रहे, यहाँ तक की उन्होंने अपनी पैतृक भूमि भी धर्मशाला बना कर अपने गाँव को सौंप दी गरीब लड़कियों की शादियों में सहयोग करके उन्हें संतोष मिलता था राव मानसिंह ने गाँव नीरपुर में जोहड़ पर एक विशाल मंदिर का निर्माण करवाया एनी सामाजिक कार्यों में भी बढचढ कर भाग लेते थे 

 निधन 
संक्षिप्त सी अस्वस्थता के उपरांत 11 मई, 2012 को निधन हो गया